Felldi 92 ára gamlan mann
Maður sem felldi 92 ára gamlan mann til þess að stela af honum fimm pundum (1.016 krónum) hefur verið dæmdur í 30 mánaða fangelsi í Englandi. Maðurinn heitir Solomon Bygraves og er 29 ára. Á upptöku öryggismyndavélar má sjá þegar að Bygraves kemst inn í íbúðarhús mannsins með því að bjóðast til þess að hjálpa honum að bera innkaupapoka.
Þegar að inn er komið má sjá Bygraves hrinda manninum, Stanley Evans, í gólfið og stela veskinu hans. Að mati dómara hefði árásin getað drepið manninn.
Átti árásin sér stað á gamlárskvöld í fyrra og á upptökunni má sjá manninn skilja manninn eftir í gólfinu. Hann náði á koma sér upp tíu mínútum seinna og hringja á neyðarlínuna.
Evans bar vitni við réttarhöldin. Sagði hann að það ætti að refasa Bygraves fyrir að "misnota styrk sinn".
"Hann reyndi að plata mig með því að bjóða mér hjálp með pokana. Hann gerði það aðeins til þess að komast inn í húsið og ræna mig," sagði Evans.
Í frétt The Independent kemur fram að Bygraves hafi áður verið dæmdur fyrir 49 afbrot, þar á meðal tvö rán. Hann var á skilorði þegar hann rændi Evans.
Í bréfi Bygraves til dómarans viðurkenndi hann að árásin hafi verið "hræðilegasti og skammarlegasti glæpur," sem hann hafði framið.
Maður sem felldi 92 ára gamlan mann til þess að stela af honum fimm pundum (1.016 krónum) hefur verið dæmdur í 30 mánaða fangelsi í Englandi.
Maðurinn heitir Solomon Bygraves og er 29 ára.
Á upptöku öryggismyndavélar má sjá þegar að Bygraves kemst inn í íbúðarhús mannsins með því að bjóðast til þess að hjálpa honum að bera innkaupapoka.
Í frétt The Independent kemur fram að Bygraves hafi áður verið dæmdur fyrir 49 afbrot, þar á meðal tvö rán.
Hann var á skilorði þegar hann rændi Evans.